چانڊيا (شھدادڪوٽ)

ديھ چانڊيا  سنڌ جي ضلعي قمبر شهدادڪوٽ جي شھدادڪوٽ تعلقي جي يونين ڪائونسل نمبر 5 اعتبار خان چانڊيو جي ھڪ ديھ جو نالو آهي جيڪا تپو پٺاڻ ۾ واقع آهي.

تاريخ
بورڊ آف روينيو جي برٽش انڊيا واري دؤر جي ھن ديھ جي نقشي مطابق ھن ديھ ۾ ڳوٺ محمد حسن چانڊيو، ڳوٺ اعتبار خان چانڊيو، ڳوٺ حاجي خان مستوئي، ڳوٺ بھادر خان چانڊيو ۽ ھڪ ننڍڙو غيرمعروف ڳوٺ واقع ھيا. انھن پراڻن ڳوٺن مان اعتبار خان چانڊيو ۽ محمد حسن چانڊيو اڃان تائين معروف آھن. ڪجهه نوان ڳوٺ پڻ قائم ٿي چڪا آهن جن ۾ ڳوٺ عيد محمد بروھي، ڳوٺ بختيار بروھي، ڳوٺ فضل محمد بروھي ۽ ڳوٺ الھرکيو بروھي شامل آهن.

جاگرافي
ھن ديھ ۾ چانڊين جا ڳوٺ ڪثرت ۾ واقع ھيا ان ڪري ان تي چانڊيا نالو پئجي ويو. ھن ديھ جي اتر ۾ ديھ پٺاڻ ، اوڀر ۾ ديھ ڪلھوڙا، ڏکڻ ۾ ديھ ڪڙيو صوبدار ۽ اولھ ۾ ديھ سيلرا واقع آهن. ھن ديھ مان شھدادڪوٽ رتوديرو روڊ ۽ ٽانوري شاخ گذرن ٿا.

آبادي
2017 جي آدمشماري مطابق ھن ديھ جي ڳوٺن جي ڪل آبادي 5,366 ھئي ۽ گھرن جو تعداد 1,046 ھيو.

حوالا

زمرو:شهدادڪوٽ تعلقو
زمرو:شهدادڪوٽ تعلقي جون ديھون
زمرو:قمبر شهدادڪوٽ ضلعي جون ديھون